Ivar Mobekk

Ivar Mobekk (s. 15. syyskuuta 1959 Elverum) on norjalainen mäkihyppääjä. Hän edusti aktiiviurallaan Elverum IL -seuraa.

Mobekk sijoittui Lake Placidin olympialaisissa 1980 suurmäessä 24:nneksi ja normaalimäessä 27:nneksi.

Mobekk sijoittui maailmancupissa kaudella 1979–1980 Zakopanen suurmäen kilpailuissa toiseksi ja kolmanneksi. Kaudella 1980–1981 hän oli toinen suurmäen kilpailuissa Thunder Bayssa ja St. Nizierissä. Kymmenen parhaan joukkoon hän sijoittui maailmancupissa kaikkiaan 12 kertaa. Hän oli maailmancupin kokonaiskilpailussa yhdeksäs kaudella 1980–1981.

Lähteet 

Norjalaiset mäkihyppääjät
Vuonna 1959 syntyneet
Elävät henkilöt